Document ID: 32008D0358

DECIZIA COMISIEI
din 25 aprilie 2008
de modificare a Deciziei 2005/380/CE de instituire a unui grup de experți neguvernamentali în domeniul guvernării corporative și al dreptului societăților comerciale
(2008/358/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
întrucât:
(1)
Prin decizia 2005/380/CE s-a creat un grup de experți neguvernamentali în domeniul guvernării corporative și al dreptului societăților comerciale ca un organism de reflecție, dezbatere și consiliere pentru Comisie în domeniul guvernării corporative și al dreptului societăților comerciale. Decizia 2005/380/CE se aplică până la 27 aprilie 2008.
(2)
Consilierea acordată de grupul de experți a fost valoroasă, în special în privința inițiativelor în curs ale Comisiei în domeniul dreptului societăților comerciale și al guvernării corporative, cu precădere Statutul societății private europene și simplificarea dreptului societăților comerciale prevăzute în Programul legislativ și de lucru al Comisiei pentru 2008 (1), precum și în ceea ce privește evaluarea aplicării legislației existente în domeniul guvernării corporative și al dreptului societăților comerciale. În scopul asigurării continuității și pentru a ajuta la finalizarea cu succes a acestor proiecte, mandatul grupului trebuie extins până în iunie 2009.
(3)
Este important să se garanteze furnizarea de către membrii grupului a unei consilieri obiective.
(4)
Datele cu caracter personal referitoare la membrii grupului trebuie prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organismele comunitare și privind libera circulație a acestor date (2).
(5)
Decizia 2005/380/CE trebuie modificată în consecință,
ADOPTĂ PREZENTA DECIZIE:
Articol unie
Decizia 2005/380/CE se modifică după cum urmează:
1.
La articolul 3 se adaugă următorul alineat:
„Membrii grupului semnează, în fiecare an, un document prin care se angajează să acționeze în interes public, precum și o declarație care atestă absența sau existența oricărui interes care le poate compromite obiectivitatea.”
2.
La articolul 5 se adaugă următorul alineat:
„Numele membrilor sunt culese, procesate și publicate în conformitate cu Regulamentul (CE) nr. 45/2001 al Parlamentului European și al Consiliului (3).
3.
Articolul 9 se înlocuiește cu următorul text:
„Prezenta decizie se aplică până la 30 iunie 2009”.
Adoptată la Bruxelles, 25 aprilie 2008.

Labels: 4
9
15